চুক্তি সই অনুষ্ঠানে জানানো হয়, শিক্ষা মন্ত্রণালয়ের মাধ্যমিক ও উচ্চ শিক্ষা বিভাগ ২০১৪ থেকে ২০২৩ সাল পর্যন্ত ১০ বছর মেয়াদে বাস্তবায়নের জন্য ১৭ দশমিক ৩০ বিলিয়ন মার্কিন ডলারের সেকেন্ডারি এডুকেশন সেক্টর ইনভেস্টমেন্ট প্রোগ্রাম শীর্ষক কর্মসূচি প্রণয়ন করেছে। এডিবি তার মাল্টি-ট্রান্স ফিন্যানসিং ফ্যাসিলিটির আওতায় এ কর্মসুচির জন্য ৩ কিস্তিতে ৫০০ মিলিয়ন ডলার ঋণ দিচ্ছে। এডিবির এ ঋণ চুক্তির আওতায় কর্মসূচিটির জন্য তৃতীয় ও শেষ কিস্তি হিসাবে হিসাবে ২২ কোটি ৫০ লাখ মার্কিন ডলার সহজ শর্তের অর্ডিনারি ক্যাপিটাল রিসোর্সেস ঋণ দেবে। শিক্ষা মন্ত্রণালয়ের মাধ্যমিক ও উচ্চ শিক্ষা বিভাগ কর্মসূচির উদ্যোগে মাধ্যমিক ও উচ্চ শিক্ষা অধিদপ্তর প্রকল্পটি বাস্তবায়ন করবে।